stanford-oval/wikipedia huggingface dataset:
หนังสือซามูเอล

หนังสือซามูเอล  หรือ พระธรรมซามูเอล (อังกฤษ: Books of Samuel) 
เป็นคัมภีร์ลำดับที่ 9 ในพระคริสตธรรม ภาคพันธสัญญาเดิม และเป็นลำดับที่ 4 ในหมวดประวัติศาสตร์ 
แบ่งออกเป็น 2 ฉบับ ได้แก่
หนังสือซามูเอล ฉบับที่ 1 มีทั้งหมด 31 บท
หนังสือซามูเอล ฉบับที่ 2 มีทั้งหมด 24 บท
หนังสือซามูเอลตั้งชื่อตามปุโรหิตและผู้เผยพระวจนะที่มีชื่อเสียงของอิสราเอลในยุคนั้น ไม่ทราบผู้แต่ง แต่เชื่อกันในวัฒนธรรมชาวยิวว่า แต่งโดย ซามูเอล เอง (หรือโดยการริเริ่มของซามูเอล) และแต่งเพิ่มเติมโดย กาด และ นาธาน
แต่นักวิชาการสมัยใหม่ลงความเห็นกันว่า ประวัติศาสตร์ในช่วงเฉลยพระธรรมบัญญัติทั้งหมด แต่งและรวบรวมขึ้นในช่วงทศวรรษ 630–540 ปีก่อนคริสตกาล จากบทความหลากหลายในหลายยุคสมัย
เนื้อหาของหนังสือทั้งสองฉบับกล่าวถึง พงศาวดารของอิสราเอล ในช่วงชีวิตของ ผู้เผยพระวจนะซามูเอล, กษัตริย์ซาอูล (เป็นกษัตริย์องค์แรกของชนชาติอิสราเอล) และ กษัตริย์ดาวิด (กษัตริย์องค์ที่สองของชนชาติอิสราเอล และเป็นบุคคลสำคัญในประวัติศาสตร์ของกลุ่มศาสนายูดาห์) ในมุมมองของบรรดาผู้เผยพระวจนะ
ประกอบด้วยเนื้อหาตั้งแต่ ความเป็นมาของซามูเอลและ 2 กษัตริย์, ประวัติศาสตร์สำคัญต่างๆ จนถึง มรณกรรมของซามูเอล การสิ้นพระชนม์ของกษัตริย์ซาอูล, เหตุการณ์สำคัญในรัชกาลกษัตริย์ดาวิด และ ซาโลมอนประสูติ
เนื้อหาโดยสังเขป

สามารถแบ่งเนื้อหา หนังสือซามูเอลฉบับที่หนึ่ง เป็น 6 ช่วงสำคัญ และ หนังสือซามูเอลฉบับที่สอง เป็น 3 ส่วนสำคัญ
เนื้อหาโดยสังเขป > ฉบับที่สอง

กษัตริย์ดาวิดสถาปนาเยรูซาเล็ม
การอัญเชิญหีบพันธสัญญา
ทรงสะสางในเมือง
อัมโมนและซีเรียขนาบ
ดาวิดสำนึกบาป
ซาโลมอนประสูติ
อับซาโลมฆ่าอัมโนน หนีไปจนกลับมา
กษัตริย์ดาวิดหนีจากอับซาโลมก่อกบฎ จนกลับเข้าเมือง เชบากบฎนำอิสราเอลออกมา
กันดารอาหารสามปี
บทเพลงของกษัตริย์ดาวิด
พระดำรัสสุดท้าย
รายชื่อวีรชน
โรคระบาดจากความหยิ่ง
กษัตริย์ดาวิดซื้อที่สร้างแท่นบูชา
หนังสือซามูเอลในแง่มุมทางเทววิทยา

แม้เนื้อหาของหนังสือซามูเอลเป็นประวัติศาสตร์ของอิสราเอล แต่ได้แฝงไว้ซึ่งหลักคิดที่สำคัญในแง่มุมทางเทววิทยาหลายประการ เช่น
การเชื่อฟังพระเจ้าจะได้รับพระพรที่ยิ่งใหญ่ - เปรียบเทียบจาก ทรงเลือกกษัตริย์ ระหว่าง ซาอูล และ ดาวิด เพื่อแฝงคำสอนให้เห็นว่า
หากเชื่อฟังพระเจ้า พระเจ้าจะทรงสถิตย์ด้วย ทำให้แม้ความสามารถทางกายภาพที่ด้อยกว่า ก็มิได้เป็นอุปสรรคแม้ใหญ่โตเพียงใด
การให้อภัย และความซื่อตรงมั่นคง - ของกษัตริย์ดาวิด ที่ไม่เคยถือโทษโกรธกษัตริย์ซาอูลเลย แม้ถูกปองร้ายครั้งแล้วครั้งเล่า
ทำให้พระองค์ได้รับการสนับสนุนขึ้นเป็นกษัตริย์โดยชอบธรรม
ความยำเกรงพระเจ้าเป็นแบบอย่าง - กษัตริย์ดาวิดเป็นบุคคลที่พระคัมภีร์หลายตอนได้ยกย่องในด้านความยำเกรงพระเจ้า และความถ่อมพระทัยของพระองค์เป็นอย่างมาก
แม้อิสราเอลในยุคของพระองค์ไม่ได้รุ่งเรืองที่สุด แต่กลับได้รับการยกย่องให้เป็นกษัตริย์ที่ยิ่งใหญ่ที่สุดของอิสราเอล 
(อิทธิพลในเวลาต่อมา วัฒนธรรมของชาวคริสต์เชื่อว่า พระเยซู ประสูติในวงศ์วานทายาทของ กษัตริย์ดาวิด)
ดูเพิ่ม

ซามูเอล
ซาอูล
ดาวิด
| 0 | 1 | 2 |
| --- | --- | --- |
| ก่อนหน้า หนังสือผู้วินิจฉัย | หนังสือซามูเอลคัมภีร์ฮีบรู | ถัดไป หนังสือพงศ์กษัตริย์ |
| 0 | 1 | 2 |
| --- | --- | --- |
| ก่อนหน้า หนังสือนางรูธ | หนังสือซามูเอลพันธสัญญาเดิม ของศาสนาคริสต์ | ถัดไป หนังสือพงศ์กษัตริย์ |
หน่วยบัญชาการทหารขนส่งสหรัฐ

| หน่วยบัญชาการทหารขนส่งสหรัฐ (USTRANSCOM) |
| --- | --- |
ตราหน่วยบัญชาการทหารขนส่งสหรัฐ
ประจำการ: 1987–ปัจจุบัน
ประเทศ: สหรัฐอเมริกา
เหล่า: ผสมเหล่าทัพ
รูปแบบ: หน่วยบัญชาการรบรวม
บทบาท: หน่วยบัญชาการรบตามหน้าที่
ขึ้นกับ: กระทรวงกลาโหมสหรัฐ
ที่ตั้งหน่วย: ฐานทัพอากาศสกอต รัฐอิลลินอย สหรัฐ
คำขวัญ: Together, We Deliver.
สีหน่วย: ม่วง
เว็บไซต์: ustranscom.mil
หน่วยบัญชาการทหารขนส่งสหรัฐ (อังกฤษ: United States Transportation Command) เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่อำนวยการขนส่งทางอากาศ ทางบก และทางทะเล ให้แก่หน่วยงานสังกัดกระทรวงกลาโหม ในยามสงบและยามศึกสงคราม ตลอดจนเคลื่อนย้ายผู้คนและทรัพย์สินรอบโลก ทั้งโดยยานพาหนะทหาร และยานพาหนะเอกชน
โครงสร้าง

หน่วยบัญชาการทหารขนส่งสหรัฐ ประกอบด้วยสามส่วนหลัก ได้แก่:
หน่วยบัญชาการเคลื่อนย้ายทางอากาศ (Air Mobility Command)
หน่วยบัญชาการลำเลียงทางทะเล (Military Sealift Command)
หน่วยบัญชาการเคลื่อนกำลังและแจกจ่ายกำลังทางพื้นดิน (Surface Deployment and Distribution Command)
หนังสือเอเสเคียล

หนังสือในคัมภีร์ไบเบิล
หนังสือเอเสเคียล (อังกฤษ: Book of Ezekiel) เป็นหนังสือเล่มที่ 3 ในหมวดผู้เผยพระวจนะยุคหลังในคัมภีร์ฮีบรู และเป็นเล่มหนึ่งในหมวดผู้เผยพระวจนะใหญ่ในพันธสัญญาเดิมของศาสนาคริสต์ ถัดจากหนังสืออิสยาห์และหนังสือเยเรมีย์ ตามที่ระบุในตัวหนังสือเอเสเคียล หนังสือเล่มนี้บันทึกนิมิต 6 ครั้งของผู้เผยพระวจนะเอเสเคียลผู้ถูกพาตัวไปเป็นเชลยในบาบิโลน ในช่วงเวลา 22 ปีตั้งแต่ 593 ถึง 571 ปีก่อนคริสตกาล
นิมิตและหนังสือมีโครงสร้างเนื้อหาเป็นสามส่วน: (1) การพิพากษาอิสราเอล (บทที่ 1–24); (2) การพิพาษาบรรดาประชาชาติ (บทที่ 25–32) และ (3) พระพรในอนาคตสำหรับอิสราเอล (บทที่ 33–48) สาระสำคัญของหนังสือเอเสคียลได้แก่การทรงสถิตของพระเจ้า, ความบริสุทธิ์, อิสราเอลในฐานะชุมชนของพระเจ้า และความรับผิดชอบของแต่ละบุคคลต่อพระเจ้า หนังสือเอเสเคียลมีอิทธิพลในภายหลังให้มีการพัฒนาเป็นประเพณีแบบรหัสยลัทธิและพยากรณ์ในศาสนายูดาห์ยุคพระวิหารที่สอง, ศาสนายูดาห์รับบี และศาสนาคริสต์
โครงสร้าง

หนังสือเอเสเคียลมีโครงสร้างกว้าง ๆ เป็น 3 ส่วน ได้แก่ คำพยากรณ์ถึงความทุกข์ยากของประชาชนของผู้เผยพระวจนะ ตามด้วยคำพยากรณ์ถึงชนชาติเพื่อนบ้านของอิสราเอล ปิดท้ายด้วยคำเผยพระวจนะแห่งความหวังและความรอด:
คำเผยพระวจนะเกี่ยวกับยูดาห์และเยรูซาเล็ม บทที่ 1–24
คำเผยพระวจนะเกี่ยวกับบรรดาประาชาติ บทที่ 25–32
คำเผยพระวจนะเกี่ยวกับความหวังและความรอด บทที่ 33–48
ดูเพิ่ม

พระวิหารในกรุงเยรูซาเลม
ลัทธิสหัสวรรษ
บรรณานุกรม

Bandstra, Barry L (2004). Reading the Old Testament: an introduction to the Hebrew Bible. Wadsworth. ISBN 9780495391050.
Blenkinsopp, Joseph (1996). A history of prophecy in Israel. Westminster John Knox Press. ISBN 9780664256395.
Blenkinsopp, Joseph (1990). Ezekiel. Westminster John Knox. ISBN 9780664237554.
Block, Daniel I. (1997). The Book of Ezekiel: chapters 1–24, Volume 1. Eerdmans. ISBN 9780802825353.
Block, Daniel I. (1998). The Book of Ezekiel: chapters 25–48, Volume 2. Eerdmans. ISBN 9780802825360.
Brueggemann, Walter (2002). Reverberations of faith: a theological handbook of Old Testament themes. Westminster John Knox. ISBN 9780664222314.
Buitenwerf, Riuewerd (2007). "The Gog and Magog Tradition in Ezekiel 20:8".  ใน De Jonge, H. J.; Tromp, Johannes (บ.ก.). The Book of Ezekiel and Its Influence. Ashgate Publishing. ISBN 9780754655831.
Bullock, C. Hassell (1986). An Introduction to the Old Testament Prophetic Books. Moody Press. ISBN 9781575674360.
Clements, Ronald E (1996). Ezekiel. Westminster John Knox Press. ISBN 9780664252724.
Drinkard, Joel F. Jr. (1996). "Ezekiel". The Prophets. Mercer University Press. ISBN 9780865545090.
Eichrodt, Walther E (1996). Ezekiel. Westminster John Knox Press. ISBN 9780664227661.
Goldingay, John A. (2003). "Ezekiel".  ใน James D. G. Dunn, John William Rogerson (บ.ก.). Eerdmans Bible Commentary. Eerdmans. ISBN 9780802837110.
Halperin, David J. (January 1976). "The Exegetical Character of Ezek. X 9-17". Vetus Testamentum. Leiden: Brill Publishers on behalf of the International Organization for the Study of the Old Testament. 26 (2): 129–141. doi:10.1163/156853376X00286. eISSN 1568-5330. ISSN 0042-4935. JSTOR 1517382. S2CID 170312460.
Henning III, Emil Heller (2012). Ezekiel's Temple: A Scriptural Framework Illustrating the Covenant of Grace. . Xulon. ISBN 9781626975132.
Joyce, Paul M. (2009). Ezekiel: A Commentary. Continuum. ISBN 9780567483614.
Kugler, Robert; Hartin, Patrick (2009). The Old Testament between theology and history: a critical survey. Eerdmans. ISBN 9780802846365.
Levin, Christoph L (2005). The Old testament: a brief introduction. Princeton University Press. ISBN 9780691113944.
McKeating, Henry (1993). Ezekiel. Continuum. ISBN 9781850754282.
Muddiman, John (2007). "The So-Called Bridal Bath...".  ใน De Jonge, H.J.; Tromp, Johannes (บ.ก.). The Book of Ezekiel and Its Influence. Ashgate Publishing. ISBN 9780754655831.
Petersen, David L (2002). The prophetic literature: an introduction. John Knox Press. ISBN 9780664254537.
Redditt, Paul L. (2008). Introduction to the Prophets. Eerdmans. ISBN 9780802828965.
Sweeney, Marvin A. (1998). "The Latter Prophets".  ใน Steven L. McKenzie, Matt Patrick Graham (บ.ก.). The Hebrew Bible today: an introduction to critical issues. Westminster John Knox Press. ISBN 9780664256524.
แหล่งข้อมูลอื่น

English Translation of the Greek Septuagint Bible: Ezekiel
Yechezkiel from Chabad.org
BibleGateway (various translations)
Bible: Ezekiel หนังสือเสียงสาธารณสมบัติที่ LibriVox (various versions)
หนังสือเอเสเคียล ที่ยูเวอร์ชัน
| 0 | 1 | 2 |
| --- | --- | --- |
| ก่อนหน้า เยเรมีย์ | หนังสือเอเสเคียลคัมภีร์ฮีบรู (หมวดผู้เผยพระวจนะยุคหลัง) | ถัดไป สิบสองผู้เผยพระวจนะ |
| 0 | 1 | 2 |
| --- | --- | --- |
| ก่อนหน้า เพลงคร่ำครวญ | หนังสือเอเสเคียลพันธสัญญาเดิม ของโปรเตสแตนต์ (หมวดผู้เผยพระวจนะใหญ่) | ถัดไป ดาเนียล |
| 0 | 1 | 2 |
| --- | --- | --- |
| ก่อนหน้า บารุค | หนังสือเอเสเคียลพันธสัญญาเดิม ของโรมันคาทอลิก (หมวดผู้เผยพระวจนะใหญ่) | ถัดไป ดาเนียล |
| 0 | 1 | 2 |
| --- | --- | --- |
| ก่อนหน้า จดหมายของประกาศกเยเรมีย์ | หนังสือเอเสเคียลพันธสัญญาเดิม ของอีสเทิร์นออร์ทอดอกซ์ (หมวดผู้เผยพระวจนะใหญ่) | ถัดไป ดาเนียล |
หน่วยประมวลผลกราฟิกส์

GeForce 6600GT (NV43) GPU
หน่วยประมวลผลกราฟิกส์ (อังกฤษ: GPU: graphics processing unit) หรือ หน่วยประมวลผลทางภาพ (อังกฤษ: VPU: visual processing unit) คือหน่วยประมวลผลพิเศษที่รับภาระการให้แสงและเงาคอมพิวเตอร์กราฟิกส์สามมิติแทนหน่วยประมวลผลกลาง ซึ่งหน่วยประมวลผลกราฟิกส์มีได้ทั้งที่เป็นการ์ดหรือเป็นส่วนหนึ่งของแผงวงจรหลักก็ได้ แต่ส่วนใหญ่ในปัจจุบันอยู่ในรูปของการ์ดแสดงผล
หน้าที่หลัก

ช่วยในการประมวลการทำงานในด้านภาพกราฟิกบนหน้าจอคอมพิวเตอร์ให้มีประสิทธิภาพมากยิ่งขึ้น การทำงานของจีพียูจะคล้ายกับซีพียู แต่จะแตกต่างกันตรงที่การ์ดแสดงผลสมัยเก่าทำหน้าที่แปลงข้อมูลดิจิทัลเป็นสัญญาณเท่านั้น แต่ปัจจุบันการ์ดแสดงผลสมัยใหม่ได้รวมความสามารถในการแสดงผลภาพสามมิติมาไว้เป็นมาตรฐาน และได้เรียกชื่อใหม่ว่า หน่วยประมวลผลกราฟิกส์ โดยสามารถลดงานด้านการแสดงผลของซีพียูได้มาก
หน่วยบัญชาการยุทธการพิเศษสหรัฐ

| หน่วยบัญชาการยุทธการพิเศษสหรัฐ (USSOCOM) |
| --- | --- |
ตราหน่วยบัญชาการยุทธการพิเศษสหรัฐ
ประจำการ: 16 เมษายน 1987; 37 ปีก่อน (1987-04-16)
ประเทศ: สหรัฐอเมริกา
เหล่า: ผสมเหล่าทัพ
รูปแบบ: หน่วยบัญชาการรบรวม กำลังยุทธการพิเศษ
บทบาท: หน่วยบัญชาการรบตามหน้าที่
กำลังรบ: มากกว่า 70,000 นาย (ปี 2020)
ขึ้นกับ: กระทรวงกลาโหมสหรัฐ
ที่ตั้งหน่วย: ฐานทัพอากาศแม็กดิล รัฐฟลอริดา สหรัฐ
สมญา: USSOCOM, SOCOM
ปฏิบัติการสำคัญ: ปฏิบัติการเออร์เนสต์วิล  การบุกครองปานามา  สงครามอ่าวเปอร์เซีย  หน่วยบัญชาการรบรวม  ปฏิบัติการกอทิกเชอร์เพนต์ ปฏิบัติการธำรงประชาธิปไตย  สงครามต่อต้านการก่อการร้าย
เว็บไซต์: socom.mil
หน่วยบัญชาการยุทธการพิเศษสหรัฐ (อังกฤษ: United States Special Operations Command) เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่ในการกำกับการบังคับบัญชายุทธการพิเศษผสมเหล่าทัพ ระหว่างกองทัพบก, กองทัพเรือ, กองทัพอากาศ และเหล่านาวิกโยธินสหรัฐ
แนวคิดการจัดตั้งหน่วยบัญชาการยุทธการพิเศษแบบรวมเหล่าทัพอเมริกัน เริ่มขึ้นหลังเกิดปฏิบัติการกรงเล็บอินทรี (Operation Eagle Claw) เพื่อเข้าช่วยเหลือเจ้าหน้าที่สถานทูตสหรัฐผู้ถูกจับเป็นตัวประกันในอิหร่านเมื่อปี 1980 ปฏิบัติการดังกล่าวจบลงด้วยความล้มเหลวและสูญเสียชีวิตตัวประกัน ความล้มเหลวที่ว่าถูกสรุปว่ามีสาเหตุหลักจากการขาดการควบคุมบังคับบัญชาแบบรวมเหล่าทัพ และการขาดการแลกเปลี่ยนข้อมูลระหว่างหน่วย
ส่วนย่อย

หน่วยบัญชาการยุทธการพิเศษร่วม (Joint Special Operations Command)
มหาวิทยาลัยยุทธการพิเศษร่วม (Joint Special Operations University)
หน่วยบัญชาการยุทธการพิเศษทหารบก (Army Special Operations Command)
หน่วยบัญชาการยุทธการพิเศษกำลังนาวิกโยธิน (Marine Forces Special Operations Command)
หน่วยบัญชาการสงครามพิเศษทหารเรือ (Naval Special Warfare Command)
หน่วยบัญชาการยุทธการพิเศษทหารอากาศ (Air Force Special Operations Command)
หน่วยประมวลผลข้อมูลโปรแกรม

PDP-1
PDP-6
PDP-7
PDP-8/e
PDP-11/40
PDP-12
PDP-15 (บางส่วน)
PDP-15 กราฟิกที่มีเทอร์มิเนล ไลต์เพน และดิจิตอลแท็บเล็ต
หน่วยประมวลผลข้อมูลโปรแกรม (อังกฤษ: Programmed Data Processor) หรือย่อว่า พีดีพี (อังกฤษ: PDP) เป็นรุ่นของมินิคอมพิวเตอร์สร้างและทำการตลาดโดย ดิจิตอลอีควิปเมนต์คอร์โพเรชั่น ในช่วงปี 1957 จนถึง 1990 ในชื่อ 'PDP' โดยที่หลีกเลี่ยงการจงใจใช้คำ 'คอมพิวเตอร์' เนื่องจากในช่วงแรกของ PDP เครื่องคอมพิวเตอร์ที่มีชื่อเสียงของการเป็นเครื่องจักรขนาดใหญ่ที่ซับซ้อนและมีราคาแพง และผู้ร่วมทุนที่อยู่เบื้องหลังระบบดิจิตอล โดยเฉพาะ Georges Doriot ไม่สนับสนุนระบบดิจิตอลที่พยายามจะสร้าง "คอมพิวเตอร์" คำว่า "มินิคอมพิวเตอร์" ยังไม่มีการบัญญัติไว้แทนที่ดิจิตอลใช้สายแบบเดิมของโมดูลตรรกะในการสร้าง หน่วยประมวลผลข้อมูลโปรแกรม และวัตถุประสงค์ไว้ในตลาดซึ่งไม่สามารถซื้อเครื่องคอมพิวเตอร์ที่มีขนาดใหญ่ได้
แหล่งข้อมูลอื่น

Mark Crispin's 1986 list of PDP's เก็บถาวร 2003-08-07 ที่ เวย์แบ็กแมชชีน
Several PDP and LAB's เก็บถาวร 2016-10-02 ที่ เวย์แบ็กแมชชีน, still runnable in a German computer museum
DEC's PDP-6 was the world's first commercial time-sharing system  เก็บถาวร 2005-02-04 ที่ เวย์แบ็กแมชชีน Gordon Bell interview at the Smithsonian
DEC PRODUCT TIMELINE
Description and Use of Register Transfer Modules on Gordon Bell's site at Microsoft.
pdp12.lofty.com เก็บถาวร 2010-07-09 ที่ เวย์แบ็กแมชชีน shows a recently restored PDP-12
http://www.soemtron.org/pdp7.html information about the PDP-7 and PDP7A including some manuals and a customer list covering 99 of the 120 systems shipped.
Preliminary Specifications: Programmed Data Processor Model Three ที่ โครงการกูเทนแบร์ก
แม่แบบ:ฮาร์ตแวร์ของดีอีซี
หน่วยเก็บข้อมูลบนเครือข่าย

หน่วยเก็บข้อมูลบนเครือข่าย (อังกฤษ: network-attached storage: NAS) คือหน่วยเก็บข้อมูลคอมพิวเตอร์ระดับไฟล์ที่เชื่อมต่ออยู่กับระบบเครือข่ายคอมพิวเตอร์ซึ่งจัดบริการไว้สำหรับเครื่องลูกข่ายที่ต่างแบบกัน อุปกรณ์เก็บข้อมูลบนเครือข่ายกำลังได้รับความนิยมตั้งแต่ พ.ศ. 2553 เนื่องจากเป็นวิธีการที่สะดวกสำหรับการใช้ไฟล์ร่วมกันระหว่างคอมพิวเตอร์หลายเครื่อง  ประโยชน์ที่มีศักยภาพของหน่วยเก็บข้อมูลบนเครือข่ายเมื่อเทียบกับไฟล์เซิร์ฟเวอร์คือ การเข้าถึงข้อมูลที่รวดเร็วกว่า การดูแลจัดการที่ง่ายกว่า และการตั้งค่าระบบที่ไม่ยากจนเกินไป
ระบบของหน่วยเก็บข้อมูลบนเครือข่าย คืออุปกรณ์คอมพิวเตอร์บนเครือข่ายที่มีฮาร์ดไดรฟ์หนึ่งตัวขึ้นไป ซึ่งมักจะถูกจัดเตรียมแบบหน่วยเก็บเชิงตรรกะและส่วนซ้ำซ้อนบรรจุอยู่ในตู้หรือแถวลำดับ RAID หน่วยเก็บข้อมูลบนเครือข่ายไม่มีหน้าที่ให้บริการไฟล์จากเซิร์ฟเวอร์เครื่องอื่นบนเครือข่ายนั้น แต่จะให้เข้าถึงไฟล์โดยใช้โพรโทคอลของการร่วมใช้ไฟล์อาทิ NFS, SMB/CIFS, หรือ AFP
หน่วยมวลอะตอม

หน่วยมวลอะตอม (อังกฤษ: unified atomic mass unit u) หรือ ดัลตัน (dalton Da) เป็นหน่วยที่ใช้ในการวัดมวลของอะตอม และ โมเลกุล โดยคำจำกัดความแล้วกำหนดให้เท่า 1 หน่วยมวลอะตอม เท่ากับ 1/12 ของมวลของ อะตอม 1 อะตอมของคาร์บอน-12
สัญลักษณ์ของหน่วยนี้คือ amu ย่อมาจาก atomic mass unit  ยังมีใช้ในงานตีพิมพ์เก่า ๆ โดยทั่วไปหน่วยมวลอะตอมนี้จะเขียนโดยไม่มีหน่วยกำกับ ในบทความวิชาการทาง biochemistry และ molecular biology นั้นจะใช้หน่วย ดัลตัน ย่อ "Da" เนื่องจากโปรตีน นั้นเป็นโมเลกุลขนาดใหญ่ โดยทั่วไปจึงมีการใช้หน่วย กิโลดัลตัน หรือ "kDa" เท่ากับ 1000 ดัลตัน
ประวัติ

นักเคมีชื่อ จอห์น ดัลตัน (John Dalton) เป็นบุคคลแรกที่นำเสนอการใช้หน่วยสัมพัทธ์ โดยเปรียบเทียบกับ 1 อะตอมของH ต่อมาฟรานซิส แอสตัน (Francis Aston) ผู้คิดค้นเครื่อง mass spectrometer ได้เปลี่ยนมาใช้ 1/16 ของมวลของอะตอมของ ออกซิเจน-16
ในช่วงก่อนปี ค.ศ. 1961 นั้น 1 หน่วยมวลอะตอมในทางฟิสิกส์นั้นจะใช้หมายถึง 1/16 ของมวลอะตอมของ ออกซิเจน-16 1 อะตอม ในขณะที่ 1 หน่วยมวลอะตอมในทางเคมีนั้นจะหมายถึง 1/16 ของค่าเฉลี่ยมวลของอะตอมออกซิเจน (คิดเฉลี่ยจากปริมาณของทุก ไอโซโทป ในธรรมชาติ) ซึ่งค่าทั่งสองดังกล่าวข้างต้นจะมีค่าต่ำกว่าค่า 1 หน่วยมวลอะตอมมาตรฐานในปัจจุบันเล็กน้อย ค่าในปัจจุบันนี้เป็นค่าที่ยอมรับเป็นค่ามาตรฐานโดย International Union of Pure and Applied Physics ในปี ค.ศ. 1960 และโดย the International Union of Pure and Applied Chemistry ในปี ค.ศ. 1961
หน่วยบัญชาการรบรวม

ประธานาธิบดีจอร์จ ดับเบิลยู. บุช พร้อมด้วยรมว.กลาโหม ประชุมกับประธานคณะเสนาธิการร่วมและบรรดาผู้บัญชาการของหน่วยบัญชาการรบรวม
หน่วยบัญชาการรบรวม (อังกฤษ: unified combatant command) ย่อว่า CCMD เป็นส่วนบัญชาการผสมเหล่าทหาร ขึ้นตรงต่อกระทรวงกลาโหมสหรัฐ ประกอบด้วยหน่วยรบจากสองหรือสามเหล่าทัพขึ้นไปในสังกัดกระทรวงกลาโหม ซึ่งมีอยู่ห้าเหล่าทัพ (ไม่นับยามฝั่งเพราะขึ้นต่อกระทรวงความมั่นคงแห่งมาตุภูมิ)
ในปัจจุบัน กองทัพสหรัฐมีหน่วยบัญชาการรบรวมอยู่จำนวนสิบเอ็ดหน่วย แต่ละหน่วยถือเป็นส่วนบัญชาการระดับสูงสุดของทหารสหรัฐในแต่ละพื้นที่รับผิดชอบทั่วโลก เพื่ออำนวยการควบคุมบังคับบัญชาอันมีประสิทธิภาพให้แก่กำลังทหารสหรัฐทุกหน่วยโดยไม่แบ่งแยกเหล่าทหารหรือเหล่าทัพ
ผู้บังคับบัญชาของแต่ละหน่วยบัญชาการคือนายทหารยศพลเอกหรือพลเรือเอก ซึ่งตามกฎหมายว่าด้วยสายบังคับบัญชากองทัพ กำหนดให้ประธานาธิบดีเป็นผู้ออกคำสั่งถึงแต่ละผู้บัญชาการรบรวมผ่านทางรัฐมนตรีว่าการกระทรวงกลาโหม โดยไม่ต้องผ่านประธานคณะเสนาธิการร่วม
รายชื่อหน่วยบัญชาการรบรวม

| ตรา> หน่วยบัญชาการรบตามภูมิศาสตร์ | ชื่อหน่วย> หน่วยบัญชาการรบตามภูมิศาสตร์ | ได้รับจัดตั้ง> หน่วยบัญชาการรบตามภูมิศาสตร์ | ที่ตั้งหน่วย> หน่วยบัญชาการรบตามภูมิศาสตร์ |
| --- | --- | --- | --- |
|  | หน่วยบัญชาการทหารสหรัฐภาคแอฟริกา (United States Africa Command) | 000000002008-10-01-0000ตุลาคม 2008 | Kelley Barracks ชตุทการ์ท ประเทศเยอรมนี‡ |
|  | หน่วยบัญชาการทหารสหรัฐภาคกลาง (United States Central Command) | 000000001983-01-01-0000มกราคม 1983 | MacDill Air Force Base รัฐฟลอริดา สหรัฐ ‡ |
|  | หน่วยบัญชาการทหารสหรัฐภาคยุโรป (United States European Command) | 000000001952-08-01-0000สิงหาคม 1952 | Patch Barracks ชตุทการ์ท ประเทศเยอรมนี |
|  | หน่วยบัญชาการทหารสหรัฐภาคอินโดแปซิฟิก (United States Indo-Pacific Command) | 000000001947-01-01-0000มกราคม 1947 | Camp H. M. Smith รัฐฮาวาย สหรัฐ |
|  | หน่วยบัญชาการทหารสหรัฐภาคเหนือ (United States Northern Command) | 000000002002-10-01-0000ตุลาคม 2002 | Peterson Space Force Base, รัฐโคโลราโด สหรัฐ |
|  | หน่วยบัญชาการทหารสหรัฐภาคใต้ (United States Southern Command) | 000000001963-06-06-0000มิถุนายน 1963 | Doral รัฐฟลอริดา สหรัฐ‡ |
|  | หน่วยบัญชาการทหารสหรัฐภาคอวกาศ (United States Space Command) | 000000002019-08-29-0000สิงหาคม 2019 | Peterson Space Force Base, รัฐโคโลราโด‡ (ที่ตั้งชั่วคราว) |
หน่วยบัญชาการรบตามหน้าที่
|  | หน่วยบัญชาการทหารไซเบอร์ (United States Cyber Command) | 000000002018-05-04-0000พฤษภาคม 2018 | Fort George G. Meade รัฐแมริแลนด์ สหรัฐ |
|  | หน่วยบัญชาการยุทธการพิเศษ (United States Special Operations Command) | 000000001987-04-16-0000เมษายน 1987 | MacDill Air Force Base รัฐฟลอริดา สหรัฐ |
|  | หน่วยบัญชาการยุทธศาสตร์ (United States Strategic Command) | 000000001992-06-01-0000มิถุนายน 1992 | Offutt Air Force Base รัฐเนแบรสกา สหรัฐ |
|  | หน่วยบัญชาการทหารขนส่ง (United States Transportation Command) | 000000001987-07-01-0000กรกฎาคม 1987 | Scott Air Force Base รัฐอิลลินอย สหรัฐ |
‡ ในปัจจุบัน หน่วยบัญชาการรบตามภูมิศาสตร์จำนวนสี่แห่ง มีที่ตั้งหน่วยบัญชาการอยู่นอกพื้นที่รับผิดชอบของตน
การแบ่งพื้นที่รับผิดชอบของสิบเอ็ดหน่วยบัญชาการรบรวม
หน่วยอภิบาล

หน่วยอภิบาล (ไอซียู)
หน่วยอภิบาล (อังกฤษ: intensive-care unit) หรือที่รู้จักกันว่า ไอซียู (ICU) เป็นหน่วยเฉพาะทางในโรงพยาบาลซึ่งให้บริการเวชบำบัดวิกฤตหรือดูแลผู้ป่วยวิกฤต ในโรงพยาบาลบางแห่งได้แยกหน่วยอภิบาลที่จำเพาะกับสาขาเฉพาะทางต่าง ๆ เช่น หน่วยอภิบาลกุมารเวชศาสตร์ หน่วยอภิบาลทารกแรกเกิด หน่วยอภิบาลศัลยศาสตร์ หน่วยอภิบาลอายุรศาสตร์ หน่วยอภิบาลโรคหัวใจ เป็นต้น เครื่องมือที่ใช้ในหน่วยอภิบาล อาทิ เครื่องช่วยหายใจ (mechanical ventilator) เครื่องเฝ้าระวังเกี่ยวกับหัวใจ ได้แก่ เครื่องวัดความดัน อัตราการเต้นหัวใจ ตัวคุมจังหวะหัวใจนอกร่างกาย และเครื่องกระตุ้นหัวใจ อุปกรณ์สำหรับการล้างไต เครื่องตรวจวัดการทำหน้าที่ของร่างกาย อุปกรณ์สำหรับการฉีดเข้าหลอดเลือดดำ สายให้อาหาร เครื่องดูดเสมหะ สายระบายและหลอดสวน รวมทั้งยา
หน่วยเสียง

หน่วยเสียง (อังกฤษ: phoneme) เป็นองค์ประกอบพื้นฐานของภาษาพูด สมาคมสัทศาสตร์สากลนิยามหน่วยเสียงว่าหมายถึง "ส่วนที่เล็กที่สุดของเสียงที่ใช้เพื่อสร้างความหมายต่าง ๆ เมื่อเปล่งเสียงออกมา"
ในทางภาษาศาสตร์ยังมีทรรศนะแตกต่างกันว่าหน่วยเสียงเป็นอย่างไรแน่ และภาษาจำแนกออกเป็นหน่วยเสียงได้อย่างไร แต่โดยทั่วไปจะเข้าใจอย่างกว้าง ๆ ร่วมกันว่าหน่วยเสียงเป็นภาวะนามธรรมของชุดเสียงพูดที่ถือว่ามีลักษณะเหมือนกันในภาษานั้น ๆ ตัวอย่างเช่นในภาษาอังกฤษ k ในคำ kit และ skill ออกเสียงต่างกัน แต่ผู้พูดภาษาอังกฤษรับรู้ว่าเป็นเสียงเดียวกัน ดังนั้น k ในคำทั้งสองจึงเป็นสมาชิกของหน่วยเสียงเดียวกันคือ /k/ กรณีเสียงพูดต่างกันแต่ใช้หน่วยเสียงเดียวกันนี้เรียกว่าหน่วยเสียงย่อย ดังนั้นจึงถือว่าหน่วยเสียงเป็นตัวแสดงคำต่าง ๆ ออกมา
การศึกษาระบบหน่วยเสียงถือเป็นประเด็นศึกษาหลักของสัทวิทยาซึ่งเป็นสาขาหนึ่งของภาษาศาสตร์
หน่วยอภิบาลผู้ป่วยวิกฤติทารกแรกเกิด

| หน่วยอภิบาลผู้ป่วยวิกฤติทารกแรกเกิด |
| --- | --- |
การแทรกแซง
A premature infant in an incubator. 1978, USA
หน่วยอภิบาลผู้ป่วยวิกฤติทารกแรกเกิด หรือ NICU (อังกฤษ: neonatal intensive care unit) เห็นหอผู้ป่วยวิกฤติแบบเฉพาะทางชนิดหนึ่งซึ่งเน้นดูแลผู้ป่วยทารกแรกเกิดจนถึงอายุ 1 เดือน ที่ต้องการการดูแลใกล้ชิด
| ด ค กInfants and their care |
| --- | --- | --- |
| Main Article |  Infant  |  |
| Health |  Baby food  Birth weight  Breast pump  Breastfeeding  Breastfeeding and medications  Bottle feeding   Colic   Immunizations  Cradle cap   Cross eyed  Failure to thrive  Immunization  Infant and toddler safety  Infant bathing  Infant food safety  Infant formula  Infant massage  Infant food safety  Infant nutrition  Infant respiratory distress syndrome  infant sleep training  Neo-natal intensive care unit  Oral rehydration therapy/Pedialyte  Newborn care and safety  Pediatrician  Preterm birth   Shaken baby syndrome  Soy formula  Sudden infant death syndrome  |  |
| Development |  Attachment parenting  Baby-led weaning  Baby talk  Babbling  Childbirth  Congential disorder   Crawling  Infant visual development   Diaper rash  Gestational age  Infant cognitive development  Itsy Bitsy Spider  Kangaroo care  Mother  Object permanence  Parent  Parenting  Pat-a-cake, pat-a-cake, baker's man  Peekaboo   Play  Prenatal development  Prenatal development table  Teething  This Little Piggy   Types of crying  Walking  Weaning  |  |
| Socialization and Culture |   Attachment  Babysitting  Child abuse  Child custody  Child's rights  UN Child rights  Circumcision  Daycare  Foster care  Grandparent visitation  Infant swimming   Milk bank  Nanny  Wet nurse  |  |
| Infant care and equipment |  Baby bouncer  Baby gate  Baby monitor/Hidden camera  Baby powder  Baby shampoo  Baby toy  Baby walker   Bib   baby swing  Baby transport  Bassinet  Child safety seat/Car seat safety  Cloth diaper  Cradle board  Diaper  Diaper bag  Baby wipes  Haberman Feeder  Highchair  Infant bed (American 'crib' and 'cradle', British 'cot')  Infant carrier  Infant clothing  Pacifier  Playpen  Stroller  Supplemental nursing system  Swaddling  Swim diaper  Baby teether  Travel cot  |  |
| Other topics |  Baby shower  Babywearing  Child neglect  Closed adoption  Cry room  Infant ear piercing  Open adoption  Prenatal cocaine exposure   Neonatal withdrawal syndrome  Parental child abduction   Parental rights  Parenting plan  Paternity fraud   Paternity  |  |
หนุมาน สงครามมหาเทพ

| หนุมาน สงครามมหาเทพ |
| --- | --- |
โลโก้ หนุมาน สงครามมหาเทพ ในไทย
ประเภท: ศาสนา/ตำนาน
สร้างโดย: อภิมันยุ สิงห์
บทโดย: มานิช ปาลิวัล   วิกัส ปารีค
เนื้อเรื่องโดย: บริทโมจาน พันเดย์
กำกับโดย: อภิมันยุ สิงห์
แสดงนำ: See Below
ผู้ประพันธ์ดนตรีแก่นเรื่อง: ซันนี่ เภารา   อินเดอร์ เบารา   หนุมาน - ธชย ประทุมวรรณ   ลมหายใจพลีให้เธอ - เบิ้ล ปทุมราช อาร์สยาม ใจไปถึง - ปฐมพงศ์ สมบัติพิบูลย์
ประเทศแหล่งกำเนิด: อินเดีย
ภาษาต้นฉบับ: ฮินดี
จำนวนฤดูกาล: 1
จำนวนตอน: 628
การผลิต
ผู้อำนวยการผลิต: อชัย ทานาค   ปราราภธา ศรีวาสเตรวา
ผู้อำนวยการสร้าง: อภิมันยุ สิงห์   รุปารี สิงห์
ผู้กำกับภาพ: ราวี ไนทุ
ผู้ลำดับภาพ: ราหุล เจน
ความยาวตอน: ประมาณ 70 นาที
บริษัทผู้ผลิต: Contiloe Entertainment
ออกอากาศ
เครือข่าย: Sony TV นำเข้าไทย โดย JKN Global Media
ออกอากาศ: 7 สิงหาคม ค.ศ. 2017 (2017-08-07) – 20 กรกฎาคม ค.ศ. 2018 (2018-07-20)
หนุมาน สงครามมหาเทพ (อังกฤษ: Mahabali Hanuman, Sankatmochan Mahabali Hanuman) เป็นละครโทรทัศน์ที่กล่าวถึงสงครามครั้งสำคัญในวรรณกรรมเรื่องยิ่งใหญ่ รามายณะ ที่กล่าวการยกทัพของพระรามกับพญาทศกัณฐ์ เพื่อชิงเอานางสีดาคืนมา โดยเรื่องนี้จะเน้นตัวละคร หนุมาน เป็นตัวละครหลัก นำแสดงโดย นิรภัย วัทวา, กากัน มาลิค ออกอากาศทาง ช่อง 8 ออกอากาศ ทุกวันจันทร์-ศุกร์ เวลา 19.00 น. เริ่มออกอากาศตอนแรกวันที่ 7 สิงหาคม พ.ศ. 2560
เนื้อเรื่อง

ละครเรื่องนี้จะบอกเล่าเรื่องราวความรักอันยิ่งใหญ่ระหว่างพระรามซึ่งก็คือพระนารายณ์ผู้อวตารลงมาเกิดยังโลกและพระชายาของพระองค์นามว่าพระลักษมีซึ่งอวตารลงมาเกิดเป็นนางสีดา เพื่อมาเป็นคู่ครองของพระราม โดยเรื่องนี้ ได้เล่าเรื่องผ่านมุมมองของหนุมานยอดทหารเอกที่มีความซื่อสัตย์เป็นเลิศ เมื่อเกิดสงครามระหว่างมนุษย์และยักษ์ หนุมานนี่เองที่เป็นทหารคนสำคัญ และอยู่เบื้องหลังชัยชนะของพระราม ที่พาให้ผู้คนซาบซึ้งในความซื่อสัตย์ระหว่างพระรามกับหนุมานที่จารึกเป็นตำนานอันยิ่งใหญ่มาจนถึงทุกวันนี้